"**גיבור ישראל**" הוא פסל ארד, בגובה של 5.5 מטר ובמשקל של כ-6 טון, מעשה ידי האמן איתי זלאיט ב-2020 ששימש כמיצג מחאה בהפגנות המחאה נגד ראש ממשלת ישראל בנימין נתניהו. הפסל נוצר בהשראת תצלום של מפגין, שבו הוא נראה כורע כדי להתגונן מפני סילון מים שמתיזה עליו מכת"זית המשטרה, ובידו הוא מניף את דגל ישראל. מטרת הפסל הייתה, לדברי היוצר, להוקיר את המפגין "שנלחם למען הדמוקרטיה".

הפסל הוצב לראשונה ב-4 בדצמבר 2020 בכיכר צרפת סמוך לבית ראש הממשלה בירושלים ולאחר מכן הועבר בין ערים שונות בישראל, ובכללן תל אביב ורמת השרון.[דרושה הבהרה]

רקע ומקורות השראה
-----------------

ביולי 2020 תיעד עודד בלילטי, צלם סוכנות איי-פי את המחאות נגד בנימין נתניהו בירושלים. בזמן פיזורה של ההפגנה על ידי המשטרה באמצעות מכת"זית, צילם בלילטי את אחד המפגינים, נמרוד גרוס, כשהוא מחזיק את דגל ישראל מול זרם המים המגיע מהמכת"זית. התמונה זכתה לפרסום רב ברשתות החברתיות ובאמצעי התקשורת בישראל. ובהשראתה נוצר הפסל.

זלאיט סיפר שהוא הושפע גם מהפסל "הפר המסתער" (אנ') שהוצב ב-1987 בוול סטריט ליד בורסת ניו יורק כסמל לאופטימיות ולשגשוג פיננסי. השראה נוספת ליצירה שימשו – דגל הדיו, שהוא דגל ישראל מאולתר, עשוי בד לבן ודיו, שהונף ב-10 במרץ 1949 על ידי חיילי חטיבת הנגב, לאחר כיבוש משטרת אוּם רַשְרַש; ואנדרטת חיל הנחתים של ארצות הברית, המבוססת על התצלום ההיסטורי של הנפת הדגל באיוו ג'ימה במלחמת העולם השנייה.

זלאיט טען כי הפסל מומן מכיסו באמצעות הלוואות, ללא כל תמיכה של גוף פוליטי כלשהו. לאחר הצבת הפסל לראשונה בכיכר צרפת בירושלים, יזם זלאיט פרויקט מימון המונים בסך של 450,000 ש"ח, לצורך החזר הלוואותיו.

תיאור הפסל
----------

הפסל עוצב בדמות מפגין שעוטה מסכה וכורע ברך, ובידיו מונף דגל ישראל. הדגל נתפר במיוחד לפסל מבד דקרון. הפסל עשוי מארד, ומשקלו 900 ק"ג. בתחילה הוא הוצב על בסיס שמשקלו 5 טון. באפריל 2021 הוצג הפסל עם בסיס חדש במשקל 7.1 טונות, הכולל ארבע טבעות שאליהן ניתן להיאזק במטרה להקשות על המשטרה לפנותו. בסיסו של הפסל עשוי מיציקת בטון העטופה בקונסטרוקציית פלדה מחופה בעץ. הפסל ובסיסו מתנשאים לגובה של 5.5 מטר.

השימוש בפסל במסגרת המחאה נגד בנימין נתניהו
------------------------------------------

הפסל הוצב ביום שישי, 4 בדצמבר 2020, לפנות ערב, בכיכר צרפת בירושלים ליד בית ראש הממשלה ברחוב בלפור, ללא קבלת אישור עיריית ירושלים.

מספר שעות לאחר הצבתו, פונה הפסל והוחרם על ידי עיריית ירושלים, לאחר שהיווה סכנה בטיחותית והפרעה לתושבי האזור ולעוברים במקום. זלאיט נעצר במהלך הפינוי לאחר שנשכב על בסיס הפסל והפריע לפינויו. זלאיט טען כי בידיו אישור מהנדס וכי הפסל אינו מהווה מטרד לאף אחד.

במוצאי שבת ב-5 בדצמבר בהפגנות בכיכר צרפת בירושלים, הוכנו מיצגי מחאה שכללו הומאז' לפסל. המפגינים יצרו מיצגים של אנשים שנעמדו בתנוחת הפסל.

ב-20 בדצמבר 2020 הגיש זלאיט בקשה רשמית לוועדת האמנות העירונית שבעיריית ירושלים, להציב את הפסל בכיכר צרפת כאלמנט אמנותי במרחב הציבורי, אולם העירייה דחתה את הבקשה.

לאחר הסרת הפסל מכיכר צרפת הוזמן זלאיט על ידי ראש עיריית תל אביב, רון חולדאי, להציב את הפסל בכיכר רבין. ב-10 בדצמבר התקיים טקס הצבת הפסל בהשתתפות מאות מפגינים שהניפו דגלים ורודים ושחורים ושלטי מחאה. חולדאי הגיב על כך בציוץ ברשת החברתית טוויטר שכלל את תמונת הפסל על רקע בניין עיריית תל אביב-יפו שלוותה בטקסט "המפגין ימשיך להפגין, לבסוף יהיה אור. חג שמח".

בינואר 2021 הוצג הפסל בכיכר העירייה ברמת השרון ולאחר מכן הוצג למשך מספר ימים ברחבת סינמטק בתל אביב.

ב-20 במרץ 2021 בשבת האחרונה לפני הבחירות לכנסת העשרים וארבע הועבר הפסל שוב על ידי זלאיט לרחבת כיכר פריז, כשהוא ומפגינים אחרים קשרו עצמם עם אזיקונים לבסיס הפסל על מנת למנוע את פינויו. הפסל פונה למחרת והוחרם על ידי העירייה.

בתרבות
------

תהליך יצירת הפסל והצבתו מצולמים על ידי גיל שפירו שמכין סרט דוקומנטרי על כל האירועים.

גלריית תמונות
-------------

* הפסל איתי זלאיט עם הפסל בעת ההקמה המחודשת ברמת השרוןהפסל איתי זלאיט עם הפסל בעת ההקמה המחודשת ברמת השרון
* צילום רב משתתפים בכיכר רבין ליד הפסל גיבור ישראל, כשהמצולמים עומדים בתנוחה של הפסל עם דגל. בחזית התמונה מימין איתי זלאיט ולידו משמאל נמרוד גרוס, שהחזיק את דגל ישראל בתצלום שבהשראתו עוצב הפסל.צילום רב משתתפים בכיכר רבין ליד הפסל גיבור ישראל, כשהמצולמים עומדים בתנוחה של הפסל עם דגל. בחזית התמונה מימין איתי זלאיט ולידו משמאל נמרוד גרוס, שהחזיק את דגל ישראל בתצלום שבהשראתו עוצב הפסל.
* הומאז' שנעשה לפסל על ידי מפגין בעת ההפגנה שהתקיימה בכיכר צרפת בירושלים ב-5 בדצמבר 2020 כחלק מהמחאה נגד בנימין נתניהוהומאז' שנעשה לפסל על ידי מפגין בעת ההפגנה שהתקיימה בכיכר צרפת בירושלים ב-5 בדצמבר 2020 כחלק מהמחאה נגד בנימין נתניהו
* פסל גיבור ישראל בחזית בית עיריית תל אביב-יפו, ולפניו מפגין מחופש לנתניהו בבגדי אסירפסל גיבור ישראל בחזית בית עיריית תל אביב-יפו, ולפניו מפגין מחופש לנתניהו בבגדי אסיר

קישורים חיצוניים
----------------

ויקישיתוף מדיה וקבצים בנושא **גיבור ישראל** בוויקישיתוף
* חיים גולדיטש, פסל בדמות מפגין הוצב בירושלים - והוסר באישון לילה, באתר ynet, 5 בדצמבר 2020
* אליק מאור, פסל "גיבור ישראל" הוצב בכיכר פריז באתר מגפון, 4 בדצמבר 2020
* מאיה הורודניצ'אנו ויאיר יגנה‏, פסל מחאה שהוצב סמוך לבלפור הוסר; האמן התעמת עם השוטרים, באתר וואלה!‏, 5 בדצמבר 2020
* גיבור ישראל' מגיע לכיכר רבין - שידור חי מתל אביב חלק ג'. בדף הפייסבוק של "הצוללות - חקירה עכשיו" 10 בדצמבר 2020
* איתן אורקיבי, עשיתם פסל ברונזה בדמותכם, אבל נתניהו "קיסר"?, באתר ישראל היום, 11 בדצמבר 2020
* Tallest Statue Without Base Size Comparison (60+ statues) - 3d Animation Comparison, סרטון באתר יוטיוב

**סרטונים ביוטיוב**

* הצבת פסל גיבור ישראל בכיכר הדמוקרטיה (כיכר פריז) על ידי האומן איתי זלאיט, 4 בדצמבר 2020, סרטון באתר יוטיוב
* פסל ״גיבור ישראל״ של האמן איתי זלאיט, סרטון באתר יוטיוב, 16 בדצמבר 2020
* כתבה על פסל **גיבור ישראל**, סרטון באתר יוטיוב, כתבה של כאן 11, 20 בדצמבר 2020
* רמת השרון פסל גיבור ישראל מגיע לכיכר המועצה רמת השרון 1.1.21, 1 בינואר 2021, סרטון באתר יוטיוב
* איתי זלאיט ברמת השרון האמן שעשה את גיבור ישראל ואת הסעודה האחרונה ואת פסל ביבי המוזהב, 1 בינואר 2021, סרטון באתר יוטיוב

הערות שוליים
------------

1. ↑  סולימאן מסוודה, פונה הפסל בדמות מפגין שהוצב בירושלים, באתר כאן – תאגיד השידור הישראלי, 04 בדצמבר 2020
2. ↑  גלעד כהן, הצעיר שהניף דגל ישראל מול הזרנוק: "אנחנו לא במלחמת אחים", באתר ynet, 20 ביולי 2020
3. ↑  רינו צרור, עם דגל ישראל, מול המשטרה: המצולם בתמונה שעוררה סערה מדבר, באתר גלי צה"ל
4. 1 2 3 4  אתר למנויים בלבד ניר חסון, הוסר פסל בדמות מפגין שהוצב בבלפור, המשטרה והעירייה מתנערות מאחריות, באתר הארץ, 5 בדצמבר 2020
5. 1 2  סרטון פייסבוק, בדף הפייסבוק של איתי זלאיט, פסל גיבור ישראל מגיע לכיכר רבין!! 10 בדצמבר 2020
6. ↑  אמנות מחאה – גיבור ישראל 2020 באתר foundme
7. ↑  חיים גולדיטש, פסל בדמות מפגין הוצב בירושלים - והוסר באישון לילה, באתר ynet, 5 בדצמבר 2020
8. ↑  פוסט של איתי זלאיט בפייסבוק מיום 20 בדצמבר 2020
9. ↑  לקראת הפגנת בלפור: המשנה לראש העיר דחתה את הבקשה להציב את פסל "גיבור ישראל" בכיכר פריז, שלומי הלר, 28 בינואר 2021
10. ↑  מערכת טיים אאוט, פסל "גיבור ישראל" שהוסר מבלפור – זכה לקבלת פנים חמה בת"א, באתר טיים אאוט, ‏10 בדצמבר 2020
11. ↑  רון חולדאי, מפגין ימשיך להפגין. לבסוף יהיה גם אור. חג שמח. באתר טוויטר, ‏10 בדצמבר 2020
12. ↑   פסל גיבור ישראל מגיע לכיכר המועצה רמת השרון 1.1.21, סרטון באתר יוטיוב (אורך: 4:02), 1 בינואר 2021
13. ↑  סרטונים הפסל גיבור ישראל עובר מרמת השרון לסימנטק תל אביב
14. ↑  סרטונים הפסל גיבור ישראל מוצב ברחבת סימנטק תל אביב
15. ↑  גלעד כהן, פונה פסל המחאה שהוצב ליד בלפור: "ניסרו את התקווה", באתר ynet, 21 במרץ 2021
16. ↑  בתזמון מושלם הוצב פסל גיבור ישראל של Itay Zalait בכיכר רבין, עם הדלקת נר ראשון של חנוכה. דף הפייסבוק של גיל שפירו
17. ↑  איתי זלאיט, התרגשות!! ״גיבור ישראל״ עוזב את כיכר רבין ת״א! לא לפני שנעשה תמונה המונית של כולנו ״עושים גיבור ישראל״ יחד עם נמרוד גרוס היקר!! הצילום יופיע על שער עיתון מרכזי בעולם, באתר פייסבוק, ‏29 בדצמבר 2020